《泊长沙》
清代·李绳远

湖外沙晴昨夜星，晓风吹断榜人停。城回岳麓峰前树，帆下湘西渡口亭。

山气北来横紫翠，江声东转泻清泠。荆南十月烟花暮，怅望寒云起洞庭。

作者简介：（1633—1708）清浙江秀水人，字斯年，号寻壑、樵岚山人、补黄村农。李良年兄。诸生。入国子监，考授州同，不就。游幕四方。晚年信佛。工诗文，尤善骈文。自作《补黄村农生圹志》，述其生平。有《寻壑外言》。